cyanic-selkie/wikianc huggingface dataset:
Arturs Bernotas
Arturs Bernotas (dzimis ) ir Latvijas FIDE meistars šahā (2015).
Biogrāfija
Ar šahu nopietni sācis nodarboties astoņu gadu vecumā. Pirmais treneris bija, vēlāk trenējies pie Jāņa Klovāna un Artura Neikšāna. Beidzis Rīgas 54. vidusskolu, turpinājis mācības Latvijas Universitātē.
2010. gadā bijis otrais Latvijas junioru šaha čempionāta U16 vecuma grupā. 2011. gadā uzvarējis Latvijas junioru šaha čempionāta U16 vecuma grupā un Eiropas junioru čempionātā ātrajā šahā U16 vecuma grupā. 2012. gadā bijis otrais Latvijas junioru šaha čempionāta U18 vecuma grupā. Divas reizes uzvarējis Termo-Eko kausa izcīņā šahā (2013, 2015). 2014. gadā uzvarējis Rīgas Tehniskās universitātes Open B turnīrā. 2016. gadā bijis otrais Latvijas ātrā šaha čempionātā un uzvarējis Rīgas pilsētas šaha čempionātā. 2017. gada martā Viļņā Baltijas zonālā turnīra otrajā posmā izpildījis savu pirmo starptautiskā meistara (IM) normu. 2017. gada maijā kļuvis par Latvijas šaha čempionāta uzvarētāju un izpildījis otro starptautiskā meistara normu. 2018. gadā Batumi pārstāvējis Latviju 43. šaha olimpiādē (+2, =3, -2).
Rihards Genserovskis
Rihards Genserovskis (de; dzimis, miris ) bija vācu vingrotājs, startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 238 punktus, izcīnot dalīto 54. vietu.
Brienamais purvs
Brienamais purvs ir dabas liegums Dienvidkurzemes novadā. Izvietojies uz Bārtas un Gaviezes pagastu robežas. Izveidots 1987. gadā parastās purvmirtes aizsardzībai — Brienamais purvs ir viens no nedaudzajiem purviem Latvijā, kurā sastopama šī suga. Ievērojamu daļu lieguma teritorijas aizņem augstais purvs un purvains mežs. Sastopami melnais stārķis, mazais ērglis, mednis, mežirbe, dzērve, dzeltenais tārtiņš, melnā dzilna un pelēkā dzilna, pļavas lija — viena no labākajām pļavu lijas ligzdošanas vietām Latvijā. Liegums ir iekļauts Natura 2000 — Eiropas nozīmes aizsargājamo dabas teritoriju tīklā.
Vīksna (Baltinavas pagasts)
Vīksna bija apdzīvota vieta Balvu novada, Baltinavas pagastā. Atradās novada ziemeļaustrumu daļā 10 km no pagasta centra Baltinavas un 260 km no Rīgas.
Apdzīvotā vieta atradās netālu no autoceļa V479, aptuveni 1,5 kilometrus no Latvijas—Krievijas robežas.
Katrīna Lielā (miniseriāls)
Katrīna Lielā (en) ir britu-amerikāņu četru sēriju miniseriāls. Tā scenārija autors ir Naidžels Viljamss, bet režisors Filips Mārtins. Seriāls veidots pēc Sky Atlantic un HBO Miniseries pasūtījuma. Galvenajā, Katrīnas Lielās, lomā ir Helēna Mirena.
Vairums filmas ainu uzņemts Lietuvā. Taču liela daļas filmēšanas notikusi arī Rundāles pilī, Latvijā, kur filmētas epizodes troņa istabā, pils gaiteņos un balle, kā arī ainas, kas notiek ārpusē uz pils kāpnēm. Atsevišķas epizodes uzņemtas Sanktpēterbugā (Pēterhofā), Gatčinā un Carskoje Selo.
Tiesību norma
Tiesību norma ir tiesību sistēmas mazākais veidojošais elements. Tiesību norma ir vispārobligāts noteikums, ko nosaka un nodrošina valsts, un uz kura pamata rodas pušu — sabiedrisko attiecību dalībnieku juridiskās tiesības un pienākumi.
Normas var iedalīt:
Tehniskās normas ir normas, kas nosaka cilvēku un tehnoloģiju, darbarīku attiecības, šo tehnoloģiju lietošanas noteikumus.
Sociālās normas ir darbības standarti un uzvedības noteikumi, kuru izpilde tiek gaidīta no grupas locekļa vai sabiedrības. Šīs normas sakārto un regulē sociālās mijiedarbības. Tātad, sociālās normas ir vēlamie uzvedības veidi, kurus ir noteikusi konkrēta grupa. Tās atspoguļo visu grupas locekļu priekšstatus par pieņemamu un no viņiem gaidīto uzvedību. Normas apvieno grupas locekļus, parādot, ka tie darbojas vienādi. Tādēļ minētās normas atvieglo mūsu dzīvi un dod iespēju paredzēt pārējo grupas un sabiedrības kopumā locekļu uzvedību.
Tiesību normas var definēt arī kā kompetentu valsts iestāžu noteiktus vai sankcionētus vispārīga rakstura uzvedības noteikumus, kas izsaka valsts gribu, regulē sabiedriskās attiecības un to izpildi garantē valsts. Tiesību normas ir tiesību pamatšūnas, kas kopumā veido tiesību sistēmu.
BenQ
BenQ Korporācija (/ˌbɛnˈkjuː/; ķīniešu: 明基電通股份有限公司) ir starptautisks Taivānas uzņēmums, kas ražo tehnoloģiju produktus, plaša patēriņa elektroniku, skaitļošanas un sakaru ierīces ar zīmolu "BenQ", kas apzīmē uzņēmuma saukli: Bringing Enjoyment N Quality to life (Ieviest baudījumu un kvalitāti dzīvē). Tās galvenie produkti ietver TFT LCD monitorus, digitālos projektorus, digitālās kameras un mobilās skaitļošanas ierīces.
Trabzona
Trabzona (, izrunā: ), arī Trebizonda (Trebizond), ir pilsēta Turcijā, Trabzonas ila administratīvais centrs. Tā atrodas Melnās jūras dienvidaustrumu krastā, un pilsētu no dienvidiem ieskauj Austrumpontijas kalni.
BenQ
Vēsture
BenQ sākotnēji tika dibināts 1984. gadā, pēc tam 2001. gadā atdalījās no  Acer , lai nodrošinātu atsevišķu zīmola kanālu. 2006. gadā Acer atsavināja atlikušās BenQ akcijas.
Trabzona
Trapeza (Trapezus) (pilsētas vēsturiskais nosaukums), iespējams, tika dibināta 756. gadā p.m.ē. To dibināja senie grieķi no Sinopas. Līdzīgi kā daudzas citas Melnās jūras apmetnes, tā asociējās ar leģendu par karojošajām sievietēm amazonēm. Pilsēta ir bijusi Senās Romas, Bizantijas, Persijas, Osmaņu impērijas un Krievijas impērijas (Pirmā pasaules kara laikā no 1916. līdz 1918. gadam) sastāvā.
BenQ
MOBIUZ spēles
2020. gada jūlijā BenQ paziņoja par savas jaunās MOBIUZ spēļu monitoru sērijas izlaišanu. MOBIUZ monitori ievieš jaunu HDRi adaptīvo tehnoloģiju, kas optimizē HDR efektu, pamatojoties uz gaismas apstākļiem un iebūvētiem treVolo skaļruņiem un patentētu Eye-Care tehnoloģiju.
Trabzona
2011. gadā no 23. līdz 29. jūlijam pilsētā norisinājās Eiropas Jaunatnes vasaras olimpiskais festivāls.
Polāro vaļu dzimta
Polāro vaļu dzimta jeb ziemeļu vaļu dzimta (Balaenidae) ir viena no plātņvaļu (Mysticeti) dzimtām, kas apvieno 4 mūsdienās dzīvojošas vaļu sugas un kas tiek iedalītas 2 ģintīs. Nesenā pagātnē dzimtā bija tikai viena ģints, bet 2000. gados veiktajos ģenētiskajos pētījumos noskaidrojās, ka polārais valis (Balaena mysticetus) nepieder pie gludvaļu grupas, bet gan ir izdalāms atsevišķā ģintī.
Polāro vaļu dzimtas sugas sastopamas Ziemeļu Ledus, Atlantijas, Klusajā, Indijas un Dienvidu okeānā, polārajos un mērenajos ūdeņos.
Izskats un īpašības
Polāro vaļu dzimtas sugas ir liela auguma vaļi, tie ir apmēram 15—17 m gari, lielākajiem īpatņiem sasniedzot 18 m. Tie sver vidēji 50—80 t, lielākie līdz 110 t.  To galvas ir milzīgas, apmēram ⅓ no kopējā ķermeņa garuma. Šīs grupas vaļiem nav muguras spuras, krūšu spuras ir salīdzinoši īsas, platas un noapaļotas. To āda uz vēdera, rīkles daļu ieskaitot, ir gluda, bez ielocēm un krokām, kādas, piemēram, ir joslvaļiem. Nāsu izmērs samazināts, salīdzinot ar citiem vaļiem.
Purna augšžokļa daļa šaura un arkveidā izliegta augstu uz augšu. Mutes keratīna filtrācijas plāksnītes (vaļa bārda) ir garas un šauras, katrā augšžokļa pusē ir vairāk kā 350 gabali, turklāt labās un kreisās puses plāksnītes mutes priekšpusē atdalītas (nesavienotas). Apakšžoklis veidots kā milzīgs kauss. Šaurais augšžoklis valim ļauj izlauzties cauri ledum, kas ir līdz 23 cm biezs.
Ķermenis ir melns ar baltu plankumu uz vēdera un nedaudz gaišāku joslu uz astes. Dažādās vietās uz ādas, visbiežāk uz galvas, mutes tuvumā un ap acīm, šiem vaļiem ir balti vai dzelteni, it kā smilšaini laukumi, kas nav ādas krāsa, bet gan šajās vietās uz ādas dzīvo sīki vēžveidīgie — vaļu utis (Cyamidae). Šī ir vispamanāmākā ārējā pazīme, kas ļauj polāro vaļu dzimtas sugas atšķirt no joslvaļiem.
Dzīves veids
Polāro vaļu dzimtas sugas barojas ar vēžveidīgajiem, galvenokārt ar airkājvēžiem, tos noķerot, lēni peldot ar atvērtu muti vēzīšu koncentrētās uzturēšanās vietās. Ūdens ieplūst milzīgajā mutē un cauri vaļa bārdai tek atpakaļ jūrā, barībai saķeroties keratīna plāksnītēs, no kurām valis to nolaiza ar mēli. Parasti šīs grupas vaļi barojas ūdens virsmas tuvumā.
Polāro vaļu sugas dzīvo pa vienam vai veido nelielas grupas, kurās ir 3—4 īpatņi. Visi šīs dzimtas vaļi ir migrējoši, un ziemas periodā pārvietojas uz siltākiem ūdeņiem, šajā periodā notiek pārošanās un mazuļu dzimšana. Grūsnība ilgst 10—11 mēnešus, piedzimst viens mazulis. Mātītes sapārojas ik pēc trīs gadiem. Polāro vaļu dzimtas sugas dzīvo līdz apmēram 50—70 gadiem, bet vecākais zināmais šīs grupas valis nomira 211 gadu vecumā.
Apdraudējums un aizsardzība
19. gadsimta beigās šīs grupas vaļi tika intensīvi medīti, lai iegūtu trānu. Tieši šīs grupas vaļi satur visvairāk trāna, kas sastāda 40% no to kopējās masas. Tā kā trāna ir ļoti daudz, nomirstot vaļi uzpeld ūdens virspusē, un medniekiem ir viegli savākt medījumu. Šī iemesla dēļ mūsdienās šīs ir vienas no visapdraudētākajām vaļu sugām pasaulē. Viskritiskāk apdraudēts ir ziemeļu gludvalis (Eubalaena glacialis), kura populācijā ir apmēram 300—500 īpatņi, nākamais ir Japānas gludvalis (Eubalaena japonica), kura populācijā ir apmēram 500—950 īpatņi. Dienvidu gludvaļa (Eubalaena australis) populācijā ir apmēram 7500 īpatņi, bet vislielākā populācija ir polārajam valim (Balaena mysticetus), kuras lielums pēc aizsardzības pasākumu ieviešanas stabili atjaunojies, sasniedzot 20 000—40 000 īpatņu lielu populāciju.
Jaunokte
Jaunokte, agrāk arī Jaunmuiža, ir ciems Talsu novada Laucienes pagastā. Izvietojies pagasta ziemeļdaļā Oktes upes krastā pie autoceļa V1410 8,5 km no pagasta centra Laucienes, 21 km no novada centra Talsiem un 125 km no Rīgas. Apdzīvotā vieta izveidojusies ap bijušo Jaunoktes pusmuižu (Jaunmuižu).
Braisa Dalasa Hauarda
Braisa Dalasa Hauarda (en; dzimusi ) ir amerikāņu aktrise un kinorežisora Rona Hauarda meita.
Hobro IK
Hobro IK ir Dānijas futbola klubs no Hobro. Klubs ir dibināts 1913. gadā. Pašlaik spēlē Dānijas otrajā spēcīgākajā līgā — 1. divīzijā. Mājas spēles komanda aizvada DS Arena stadionā, kura ietilpība ir 10 700 vietu.
Rīgas 41. vidusskola
'''Rīgas 41. vidusskola''' ir Rīgas vidusskola Slokas ielā 49a, Dzirciema apkaimē. 2019./ 2020. mācību gadā skolā mācības uzsāka 793 skolēni.
2018. gadā Rīgas 41. vidusskola parakstīja sadarbības līgumu ar Rīgas Stradiņa universitāti, ar kuru mācībspēku iesaisti tiek īstenotas divas jaunas padziļinātas vidusskolas izglītības programmas un sekmēta skolēnu pētnieciskā darbība.
Vēsture
Skola savus pirmsākumus saista ar 1865. gadā dibināto Iļģuciema meiteņu skolu Buļļu ielā 8. 1922. gadā dibināto '''7. Rīgas pilsētas pamatskolu''' Baltāsmuižas ielā 8-b 1937. gadā pārdēvēja par Rīgas pilsētas Spilves pamatskolu, kurā mācījās Raimonds Pauls un Zigmunds Skujiņš. Pēc Otrā pasaules kara pārdēvēta par '''Rīgas 7. septiņgadīgo skolu''', 1953. gadā par '''Rīgas 41. vidusskolu'''. 1959. gadā tai pievienoja Rīgas 14. septiņgadīgo skolu un dažas klases no Rīgas 5. vidusskolas un pārcēla uz jaunuzceltu ēku Slokas ielā 49a.
Izglītības programmas
Rīgas 41. vidusskolā tiek īstenotas šādas izglītības programmas:
Apbalvojumi
Par skolēnu sekmēm mācību priekšmetu valsts un atklātajās olimpiādēs, skolēnu zinātnisko darbu konferencēs, kā arī tehniskajās un radošajās skatēs Rīgas 41. vidusskola vairākkārt saņēmusi Ata Kronvalda fonda pasniegtās balvas „Lielā Pūce” un „Mazā Pūce”.
Par 2010./2011. mācību gadā ieņemto 1. vietu Latvijas mazo skolu grupā Rīgas 41. vidusskola 2011. gadā saņēma balvu „Lielā Pūce”. 2011./2012. mācību gadā tā mazo skolu grupā palika 2. vietā, bet 2013./2014. mācību gadā 147 mazo skolu konkurencē — 4. vietā, paturot vienu no jau pērn iegūtajām „Mazās Pūces” ceļojošajām balvām.
Arī tās mācībspēki saņēmuši dažādus apbalvojumus, piemēram, 2007. gadā skolotāja Tija Tripāne nominācijā „Gada sporta skolotājs” ieguva „Latvijas Gada balvu sportā 2007”, bet 2009. gadā šai pašai balvai bija nominēta vēl viena skolas sporta skolotāja — Antra Šverna, kas 2014. gadā bija viena no divām Izglītības un zinātnes ministrijas pasniegtās balvas „Gada sporta skolotājs 2014” ieguvējām. Savukārt 2016. gada konkursā „Jaunais skolotājs” uzvarēja Rīgas 41. vidusskolas sporta skolotāja Kristīne Dovgiallo. Papildus tam, skolas mācībspēki vairākus gadus arī iekļuvuši akcijas „Rīgas Sakarīgākais skolotājs” finālā, 2008. gadā — Antra Šverna (8. vieta) un ģeogrāfijas skolotāja Vita Nagliņa (49. vieta), bet 2010. gadā — matemātikas skolotājas Inese Jermacāne (26. vieta) un Rita Dīce (45. vieta).
Zvejnieks (uzvārds)
Zvejnieks (sieviešu dzimtē Zvejniece) ir latviešu cilmes uzvārds. Cilvēki ar šo uzvārdu:
Sudrabu Edžus iela (Rīga)
Sudrabu Edžus iela ir iela, kas atrodas Rīgas pilsētas Mežaparka apkaimē. Tā sākas krustojumā ar Kokneses prospektu un beidzas krustojumā ar Ezermalas ielu. Ielas kopējais garums ir 608 metri, tā ir klāta ar asfaltbetona segumu un ir nosaukta par godu latviešu pedagogam un rakstniekam Sudrabu Edžum. Ielā ir savrupmāju apbūve.
Vēsture
Šī iela pirmoreiz ir minēta Rīgas ielu sarakstos 1910. gadā ar nosaukumu Līneburgas iela. No 1915. līdz 1917. gadam ielas nosaukums bija Ilmeņa iela, 1917. gadā iela atkal ieguva Līneburgas ielas nosaukumu. 1923. gadā nosaukums tika mainīts uz Fīrikera ielu. Latvijas PSR laikos nosaukums bija Sudraba Edžus iela, 1987. gadā iela ieguva savu tagadējo nosaukumu.
Ielu savienojumi
Sudrabu Edžus iela ir savienota ar šādām ielām:
Blažģu ezers
Blažģu ezers (arī Blažģa ezers, Vecvagaru ezers) ir neliels ezers Dienvidkurzemes novada Priekules pagastā. Izvietojies pagasta ziemeļos, ietilpst Blažģa ezera dabas lieguma teritorijā. Ietek viens grāvis, iztek 400 m garš grāvis uz Vārtāju ziemeļos. Mīt līnis, asaris, rauda, līdaka, rudulis.
Arada (Izraēla)
Arada (he) ir pilsēta Izraēlas dienvidu apgabalā. Tā atrodas uz Negeva un Jūdejas tuksnešu robežas, 25 kilometrus uz rietumiem no Nāves jūras un 45 kilometrus uz austrumiem no Beerševas. Pilsētā dzīvo 27 582 iedzīvotāji (2023), tostarp ebreji — aškenazi un sefardi, gan laicīgie, gan reliģiskie, beduīni un melnie ebreji, kā arī jaunie imigranti.
Vispārējie Latvijas piena, maizes un medus svētki
Vispārējie Latvijas piena, maizes un medus svētki ir ikgadējs pasākums, kas tiek rīkots Jelgavas pilsētā augusta mēneša nogalē kopš 2001. gada. Sākotnēji rīkoti kā "Piena svētki", aizstājot kādreiz populāros "Vīna svētkus", tie 2004. gadā pārtapa par "Piena un medus svētkiem" un vēlāk arī par "Maizes svētkiem". Tie ir veltīti amatniecības veicināšanai un Latvijas pārtikas preču popularizēšanai. Svētku ietvaros notiek produktu parāde, prezentācijas, radošās darbnīcas un tirdzniecība, kas vienkopus pulcē dažādu amatnieku, zemnieku saimniecību un uzņēmumu pārstāvjus. Visiem dalībniekiem ir iespēja degustēt Latvijas piena, medus un maizes produktus. Svētku programmā iekļautas cepšanas, slaukšanas, gardākā maizes deserta pagatavošanas, ēšanas un piena nodzeršanās sacensības, kā arī skaistākās salmu skulptūras izveidošanas un makšķerēšanas čempionātus. Pasākumā piedalās vairāki deju, muzikālie un teātra mākslas kolektīvi. Kopš 2003.gada par ikgadēju svētku tradīciju ir kļuvusi Piena paku regate, kurā no piena pakām darinātie plosti dodas braucienā Lielupē pretī Jelgavas pilij.
Stans Fransuā
Stans Fransuā (fr; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Fransuā 1900. gada Parīzes olimpiskajās spēlēs startēja paukošanā ar špagu. Šajā disciplīnā viņš startēja tikai pirmās kārtas posmā.
Repelenti
Repelenti (no — 'atbaidošs', 'atgrūdošs') ir dabīgas vai ķīmiski sintezētas vielas, ko izmanto galvenokārt asinssūcēju divspārņu un ērču atbaidīšanai no cilvēkiem un mājdzīvniekiem. Repelenti var būt kā augu vai dzīvnieku dabasvielas (piemēram, vaivariņi un purvmirtes), tā arī sintētiskas vielas un preparāti (piemēram, naftalīns vai dimetilftalāts). Sintētiskās vielas mēdz būt efektīvākas un darbojas ilgāk. Tos gatavo šķīdumu, aerosolu, emulsiju un ziežu veidā. Repelentu iedarbība ir īslaicīga. Repelentu ražošanā plaši izmanto dimetilftalātu, dibutilftalātu, dietiltoluamīdu, kā arī spirtus, aldehīdus un ēteriskās eļļas. Repelenti var pasargāt cilvēku no inficēšanās ar Laimas slimību, malāriju, buboņu mēri u. c. slimībām.
Patentbrīvais medikaments
Vēsture
1938. gadā Pārtikas, zāļu un kosmētikas akts (Food, Drug and Cosmetic Act — FDCA) noteica, ka ikvienām jaunām zālēm ASV kopš šī gada ir jāpierāda to drošums, ko nosaka ražotāja veiktie testi un Pārtikas un zāļu administrācijas (Food and Drug Administration — FDA) pārbaude. Taču tā kā ne vienmēr Pārtikas un zāļu administrācija visas zāles uzskatīja par jaunām, tad daļai zāļu netika veiktas pārbaudes, līdz ar to tirgū parādījās zemas kvalitātes medikamenti. Lai izvairītos no šāda veida zālēm, tika ieviesti noteikumi, kas ierobežoja medikamentu savstarpēju aizvietošanu. 1962. gadā tika izdoti Kefauver-Harris zāļu grozījumi (Kefauver — Harris Amendments), kas noteica, ka ikvienām jaunām zālēm pirms to laišanas tirgū Pārtikas un zāļu administrācijai jāiesniedz dati par to drošību un efektivitāti. Visiem medikamentiem, kas tika izveidoti no 1938. līdz 1962. gadam, piešķīra jaunu zāļu statusu un, ja to drošums vai efektivitāte netika pierādīta, tad tās, ieskaitot tām atbilstošās ģenēriskās zāles, tika izņemtas no apgrozības. Savukārt par ģenēriskajiem medikamentiem bija jāiesniedz Saīsinātais jauno zāļu pieteikums (Abbreviated New Drug Application — ANDA), kurā bija jānorāda literatūrā pieejamo datu apkopojums par zāļu drošību un efektivitāti. 1984. gada Hatch – Waxman akts (oficiāli The Drug Price Competition and Patent Term Restoration Act) noteica, ka ģenērisko zāļu ražotājiem nav jāveic medikamenta drošuma un efektivitātes pārbaudes, jāveic tikai bioekvivalences pētījumi. Šis akts arī noteica iespēju pagarināt patenta termiņu par laika posmu līdz pieciem gadiem, ja zāles savā jomā ir inovatīvas.
Repelenti
Repelenti, atšķirībā no insekticīdiem, kukaiņus nenogalina, bet tikai atbaida.
Patentbrīvais medikaments
Ieviešana tirgū
Lai ražotājs varētu ieviest tirgū ģenērisko medikamentu, tam ir nepieciešams pierādīt terapeitisko ekvivalenci ar oriģinālzālēm, pamatojot to ar farmakokinētiskajiem rādītājiem. Ja oriģinālmedikamenta ražotājam ir jāveic gan pētījumi ar dzīvniekiem, gan klīniskie pētījumi, tad patentbrīvo medikamentu ražotājs šos pētījumus aizstāj ar bioekvivalences pētījumiem. Eiropas Zāļu aģentūras (European Medicines Agency — EMA) vadlīnijās tiek norādīts, ka bioekvivalence divām zāļu vielām tiek noteikta, ja, ievadot vienādu abu salīdzināmo preparātu devu, tās uzrāda tādus farmakokinētiskos rezultātus, kas iekļaujas noteiktajā ticamības intervālā (80 — 125%). Bioekvivalences noteikšanai izmanto plazmas koncentrācijas — laika līkni, kas norāda uz vielas koncentrācijas izmaiņām asinīs noteiktā laika periodā. Tādējādi šī līkne raksturo gan absorbētās vielas apjomu, gan absorbcijas ātrumu. Absorbētās vielas apjomu nosaka, aprēķinot laukumu zem līknes (area under curve — AUC). Absorbcijas ātrumu raksturo vielas maksimālā koncentrācija plazmā, kas tiek sasniegta noteiktā laika sprīdī. Papildus var būt prasības noteikt eliminācijas konstanti un eliminācijas pusperiodu. Eliminācijas pusperiods ir laiks, kurā vielas koncentrācija samazinās uz pusi no tās maksimālās koncentrācijas. Eliminācijas konstante norāda ātrumu, ar kādu zāļu viela tiek izvadīta no organisma.
Reģistrācija
Kad oriģinālpreparātam tiek apstiprināts patents un tiek saņemta reģistrācijas apliecība, ražotājs iegūst monopoltiesības šī medikamenta ražošanā uz noteiktu laiku, kamēr ir spēkā patenta termiņš. Parasti tie ir 20 gadi, taču tā kā patents tiek iesniegts jau pirms I fāzes pētījumiem, tad pētījuma laikā jau daļa patenta termiņa ir pagājusi, kā rezultātā atliek 10 — 12 gadu. Pēc patenta termiņa beigām citi ražotāji var iesniegt pieteikumu reģistrācijas apliecības saņemšanai patentbrīvajām zālēm, norādot bioekvivalences pētījumā iegūtos rezultātus. Latvijā atbildīgā institūcija reģistrācijas apliecības izsniegšanai ir Zāļu valsts aģentūra (ZVA).
Pseidoģenēriķi
Pseidoģenēriķi ir patentbrīvie medikamenti, kurus laiž tirgū tas pats ražotājs, kas oriģinālpreparātu. Lai gan papildus konkurence ir vēlama, tomēr var rasties pretēja situācija, jo iespējamo ģenērisko medikamentu ražotāji var zaudēt motivāciju patentbrīvā medikamenta ražošanai.
Marija Fominiha
Marija Fominiha (ru; dzimusi Krasnojarskā) ir Krievijas starptautiskā lielmeistare šahā (2017).
Biogrāfija
Šahu iemācījusies spēlēt septiņu gadu vecumā. Divas reizes uzvarējusi Krievijas jauniešu šaha čempionātos: 2001. gadā U14 meiteņu vecuma grupā un 2003. gadā U16 meiteņu vecuma grupā. No 1997. līdz 2004. gadam pārstāvējusi Krieviju Eiropas un Pasaules jauniešu šaha čempionātos dažadās vecuma grupās, kuros izcīnījusi četras medaļas: zelta (2003. gadā Eiropas jauniešu šaha čempionātā U16 vecuma grupā), sudraba (2001. gadā Pasaules jauniešu šaha čempionātā U14 vecuma grupā) un divas bronzas (2002. gadā Pasaules jauniešu šaha čempionātā U16 vecuma grupā; 2004. gadā Eiropas jauniešu šaha čempionātā U18 vecuma grupā).
2006. gadā ieņēmusi trešo vietu Krievijas kausa izcīņā šahā sievietēm. 2010. gadā dalījusi trešo vietu Maskavas sieviešu šaha čempionātā. Daudzu starptautisko šaha turnīru laureāte, tajā skaitā 2010. gadā izcīnījusi otrās vietas Ļvivas un Maskavas starptautiskajos sieviešu šaha turnīros.
Par panākumiem turnīros FIDE 2009. gadā Fominihai piešķīra starptautiskās meistares (WIM), bet 2017. gadā - starptautiskās lielmeistares (WGM) nosaukumu.
Pēc profesijas - žurnāliste. Vadījusi vairākas šaham veltītas pārraides dažādos Krievijas televīzijas kanālos.
Ošo
Ošo (Osho, 1931-1990), īstajā vārdā Bhāgavans Šrī Radžnišs (Acharya Rajneesh, Chandra Mohan Jain) bija indiešu garīgais skolotājs. Pasaulē viņš ir pazīstams ar savu revolucionāro ieguldījumu iekšējās pārveidošanās zinātnē - pieeju meditācijai, kas atzīst mūsdienu dzīves ātro ritmu. Viņa izstrādātās unikālās „aktīvās meditācijas” veidotas, lai vispirms atbrīvotu ķermenī un prātā uzkrājušos stresus, lai būtu vieglāk pieredzēt meditācijas bezdomu un atslābuma stāvokli. Visus Ošo darbus caurvij vīzija, kas ietver gan Austrumu pārlaicīgo gudrību, gan Rietumu zinātnes un tehnoloģijas vislielāko potenciālu. Sadarbojoties ar Rietumu psihologiem un balstoties uz senajām tradīcijām, viņš ar ļaudīm, kas nāca pie viņa, dalījās savā vīzijā par Jauno Cilvēku, Zorba Budu - spējīgu gan baudīt Grieķa Zorbas pasaulīgos priekus, gan Gautama Budas kluso mieru.
Biogrāfija
Dzimis 1931. gada 11. decembrī Kučvadā, Madhja Pradēšas pavalstī, Indijā. Ošo par saviem vecākiem teicis: "Šo pāri es izvēlējos viņu mīlestības, intimitātes, viņu nedalāmības dēļ." Uzaudzis neizmērojamas mīlestības, brīvības un cieņas gaisotnē. Ošo bija intuitīvs un piedzīvojumus alkstošs bērns ar prasmi nokļūt līdz situācijas būtībai. Iepazīstot dzīvi bezbailīgi un intensīvi, viņš uzstāja, ka viss ir jāpārbauda pašam, nevis iepazīstoties ar citu dotajām zināšanām.
Viljams Pīrss
Viljams Frederiks Pīrss (en) bija britu vingrotājs, startējis 1900. gada vasaras olimpiskajās spēlēs.
Ošo
Biogrāfija
Pēc sākotnējā darba Indijā Bhāgavanu uzaicināja uz Ameriku, kur tūkstošiem cilvēku no visas pasaules, viņa vīziju sāka īstenot dzīvē. Viņi izlēja savu mīlestību neauglīgā zemes gabalā Mudi Rančo (Muddy Ranch), kas vēlāk pārvērtās ziedošā oāzē. Bet Bhāgavana klātbūtne un komūnas panākumi tolaik sadūrās ar spēcīgu pretsparu no politisko un reliģisko iestāžu puses. Milzīgais naids pret komūnu lika jau pēc 4 gadiem pamest Ameriku. Pret ASV valdības vajāšanām Ošo izturējās ar humoru un nesatricināmo godīgumu, izaicinot publiski lielākos inkvizitorus. Beidzot Ošo atgriezās Pūnā, Indijā, divreiz dienā sniedzot lekcijas un izveidojot jaunu komūnu Internacionālo Meditāciju centru. Pēdējo diskursu laikā viņš pakāpeniski sāka attālināties no publiskām aktivitātēm. Viņa trauslā veselība bieži liedza viņam iespēju pārrunām un prombūtnes periodi kļuva arvien garāki. Viņš ieviesa jaunu elementu savos diskursos, sākot ikvakara meditācijas (Evening Meditations) un sniedza savas atbildes un komentārus par dzen sūtrām. Pasliktinoties veselībai, viņš sēdēja Gautama Budas auditorijā, kur skanēja meditācijas mūzika un klusēja.
Viljams Pīrss
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 238 punktus, izcīnot dalīto 54. vietu.
Ošo
Vērtējums
Daudziem Ošo ir guru: Skolotājs, Meistars, Apgaismotājs; Citiem - slavu alkstošs ekscentriķis un brīvdomātājs. Viņu uzskata par revolucionāru un vienlaikus arī par bīstamu dumpinieku, avantūristu, pat sektas līderi, mistiķi. Pats viņš sevi ir nosaucis par huligānisko budu.
Viņš pieteica sevi, kā subjektīvās „Austrumu tendences” pasaules zinātnieks. Meistara mācība tika pausta ne tikai vārdos, bet arī caur paša dzīves piemēru. Ošo ir teicis: „''Es palikšu par iedvesmas avotu „saviem cilvēkiem.” Es vēlos, lai viņi paši izaug — kā mīlestība, kam apkārt nevar izaugt neviena baznīca, kā apziņa, kas nav neviena monopols, kā svinēšana, līksmošana un vienmēr svaigas, bērnišķīgas acis… Mana vēsts nav doktrīna, arī ne filozofija. Mana vēsts ir zināma alķīmija, zinātne par transformāciju.”''
Ošo mācība ietver sevī daudzas reliģijas. Runātājs par dzenbudismu, daoismu, tibetiešu budismu, kristietību un grieķu filozofiju un arī produktīvs autors. Pazīstamākie domātāji, par kuriem Bhāgavāns runājis, ir Sokrats, Pitagors, Kristus, Meistars Ekharts, Muhameds, Gurdžijevs, Krišna, Gautama, Diogens, Rindzajs, Lao Dzi, Kabīrs, Nanaks, Krišnamurti, par kuriem kopumā ir apmēram 650 lekciju cikli, kas tulkoti un izdoti vairāk nekā 30 valodās ir arī daudz video un audio ierakstu.
Ošo meditatīvās terapijas
(Tās ir vienkāršas un efektīvas, ar minimālu mijiedarbību starp dalībniekiem, taču grupas enerģija palīdz katram indivīdam padziļināt viņa procesu.)
Mistiskās rozes meditatīvā terapija
Mistiskās rozes terapijas kurss sastāv no trim fāzēm - smieklu, raudāšanas un vērošanas - un ilgst trīs nedēļas, pa trim stundām dienā, pirms tās uzsākšanas tiek rekomendēta trīs mēnešu Ošo izstrādātās „Dinamiskās meditācijas” prakse.
Ošo norādījumi smiekliem:
Pirmās septiņas dienas jauzsāk meditācijas seanss, izkliedzot „ jā-hū!” vairākas reizes, un tad vienkārši jāsmejas bez iemesla 45 minūtes. Var gan sēdēt, gan apgulties. Dažiem cilvēkiem gulēšana uz muguras palīdz atslābināt vēdera muskuļus un ļauj enerģijai plūst vieglāk. Dažiem cilvēkiem apsegšanās ar palagu vai kāju izsliešana gaisā palīdz atbrīvot bērnu viņos. Uzsvars tiek likts uz iekšējo smieklu (smieklu bez iemesla) atrašanu, tādēļ acis parasti ir aizvērtas. Tomēr acu kontakts ar draugiem arī ir labs un izmantojams. Jāļauj ķermenim vārtīties viegli un rotaļīgi, ar bērna nevainību, jāļauj sev smieties no visas sirds. Dažbrīd ir iespējams sajust aiztures, kas personā bijušas jau gadsimtiem un kavē smieklus. Kad tas notiek, jāizkliedz „jā-hū!” vai jāsāk runāt nesakarīgas skaņas, kamēr atkal parādās smiekli. Smiešanās posma beigās dažas minūtes jāsēž pilnīgi nekustīgi, aizvērtām acīm. Ķermenim sastingušam kā statujai ar visu enerģiju sakopotu iekšienē. Tad pilnīgi atslābina savu ķermeni un ļauj tam krist bez kontroles. Kad persona jūtas gatava, apsēžas atkal un sēž klusējot 15 minūtes.
Ošo norādījumi raudāšanai:
Kad smiekli beigušies, personu būs pārņēmušas asaras, sāpes, liels atvieglojums. Izzudīs daudzas sāpju un ciešanu dzīves. Ja persona spēj atbrīvoties no šiem diviem slāņiem, tā ir atradusi Sevi.
Otrajā nedēļā sāk meditācijas seansu maigi izrunājot „ jā-bū” vairākas reizes un tad ļauj sev raudāt 45 minūtes. Var sēdēt vai apgulties, jāaizver acis un jāiedziļinās visās sajūtās, kuras izraisa asaras. Jāļauj sev raudāt no sirds dziļumiem, attīrot to un noņemot slogu no tās. Asaru nedēļā jābūt atvērtam jebkurai situācijai, kas var izraisīt asaras.
Ja pēc kāda laika tiek justa aizture vai miegainība, jāsāk izrunāt nesakarīga skaņas, nedaudz šūpojot ķermeni uz priekšu un atpakaļ vai vairākas reizes sakot:”jā-bū”.
Ošo norādījumu vērotājam kalnā.
Trešajā nedēļā, meditācijas seansa laikā, jāsēž klusējot 45 minūtes vai ilgāk, pēc tam dejojot vieglas, sirsnīgas mūzikas pavadībā 15 minūtes. Var sēdēt uz grīdas vai uz krēsla ar paceltu galvu, pēc iespējas taisnāku muguru, aizvērtām acīm un dabisku elpošanu. Jāatslābinās, jāapzinas apkārt notiekošais, jākļūst, kā vērotājam kalnā, vienkārši esot lieciniekam visam, kas iet garām.
Vērošanas process ir meditācija, kas tiek vērots nav svarīgi. Procesa laikā nav jāidentificējas ne ar ko, nav jānomaldās domās, sajūtās, ķermeņa izjūtās, spriedumos. Pēc sēdēšanas tiek atskaņota maiga mūzika un tiek dejots, jāļauj ķermenim atrast pašam savas kustības un jāturpina tās vērot, nedrīkst aizmirstieties mūzikā.
Ošo bez-domu (no-mind) meditatīvā terapija
Ošo izstrādātā „No-Mind” meditatīvā terapija ir fokusēta uz prāta aktivitātes atlikšanu ar nesakarīgo skaņu starpniecību. Šī tehnika palīdz iziet no pierastās prāta struktūras, ļaujot izpaust visu apspiesto, spriedzei iznākt no prāta un atbrīvojot vietu jaunai, tīrai enerģijai, kurā var parādīties Buda. Pirmā daļa ir nesakarīgas skaņas. Vārds “gibberish” — nesakarīgas skaņas — cēlies no sūfiju mistiķa Džabara vārda. Džabars nekad nerunāja nevienā valodā, vienkārši runāja kaut ko nesakarīgu un tomēr viņam bija tūkstošiem mācekļu tā ko viņš teica dēļ: „''Jūsu prāts nav nekas cits kā nesakarīgi vārdi. Nolieciet to malā, un jūs sajutīsiet savu Esību.''” Jāizmanto nesakarīgas skaņas un apzināti jākļūst trakam. Jāļauj būt visam nedomājot par to vai tam ir nozīme un jēga, jāatbrīvo prāts un jāizveido telpa, kurā parādīties Budam. Otrajā daļā buda ir ieņēmis savu vietu absolūtā klusumā un nekustīgumā. Cilvēks vienkārši ir liecinieks ķermenim, prātam un visam, kas notiek.
Vispirms jāizmēģina šī meditācija septiņas dienas, tas būs pietiekami ilgs laiks, lai justu rezultātu. Apmēram 40 minūtes jārunā nesakarīgas skaņas, tad 40 minūtes jāvēro un tad jāļaujas, ja vēlas abus pirmos posmus var paildzināt par 20 minūtēm.
Meditatīvā terapija
Ošo izstrādātā meditāciju terapija „Born again” ir virzīta uz cilvēka atgriešanu tajā bērnības posmā, kad cilvēks tika zaudējis savu autentisko „nevainību”, ko izraisīja kopējā sabiedrības audzināšanas un izglītības sistēma, apspiežot bērna dabiskās tieksmes un radot mīnusa zīmi cilvēka pašatklāsmes ceļā. Terapijas ietvaros cilvēks tiek „atgriezts” tajā periodā, kad viņš ir sācis būt „labs” un nevis dabisks. Septiņas dienas brīvi un bez bailēm jākļūst rotaļīgam, bez iemesla dejojot, smejot, raudot un dusmojoties.
Ošo darbi
Ošo mācība nepakļaujas klasifikācijai un viņa grāmatas nav viņa rakstītas, tās ir transkripcijas no audio un video ierakstiem, kas veikti viņa uzstāšanās laikā dažādās valstīs 35 gadu laikā.
Adams Enrike
Adams Enrike (en, dzimis ) ir Kanādas hokejists, spēlē uzbrucēja pozīcijā. Pašlaik (2023) Enrike pārstāv NHL komandu Anahaimas "Ducks". Iepriekš Enrike ir spēlējis Ņūdžersijas "Devils" un AHL komandā Olbani "Devils".
Toms Beridžs
Toms Justess Beridžs (en; dzimis, miris ) bija britu futbolists, olimpiskās zelta medaļas ieguvējs 1900. gada vasaras olimpiskajās spēlēs.
Autoceļš M5 (Krievija)
Autoceļš M5 "Urāli" (Автодорога М-5 «Урал») ir Krievijas Federācijas federālais autoceļš, kas ir daļa no Eiropas autoceļu maršruta E30. Aiz Čeļabinskas tas pāriet autoceļā R-254, kas ir daļa no AH6 (Asian Highway 6). Trases Maskava - Rjazaņa (181 km) - Penza (634 km) - Samara (1032 km) - Ufa (1459 km) - Čeļabinska garums ir aptuveni 1855 km. Starp Maskavu un Rjazaņu, kā arī posmos pie Samaras, Ufas un Čeļabinskas tas ir paplašināts par automaģistrālei līdzīgu autoceļu.
Toms Beridžs
Beridžs 1900. gada vasaras olimpiskajās spēlēs startēja Lielbritānijas futbola komandas Upton Park F.C. sastāvā. Olimpiskajās spēlēs komanda pārspēja Francijas komandu Club Français ar rezultātu 4 – 0. Spēlē viņš bija aizsargs. Lielbritānijas komanda olimpiskajās spēlēs izcīnīja zelta medaļu.
Autoceļš M5 (Krievija)
Autoceļu no Maskavas līdz Rjazaņai uzbūvēja 1930. gados. Otrā pasaules kara laikā to nolēma pagarināt austrumu virzienā līdz PSRS rezerves galvaspilsētai Samarai (tolaik Kuibiševai). Ceļa būvi pabeidza 1946.—1947. gadā, bet daudzo defektu dēļ satiksmi pa to atklāja tikai 1965. gadā.
Toms Beridžs
Beridžs dienēja Dienvidāfrikā un Pirmā pasaules kara laikā ieguva pulkvežleitnanta pakāpi.
Zeļči (Baltinavas novads)
Zeļči bija apdzīvota vieta Baltinavas novadā. Atradās novada ziemeļaustrumu daļā 10 km no novada centra Baltinavas un 253 km no Rīgas.
Apdzīvotā vieta atradās netālu no autoceļa V478, Kūkovas upes krastā, aptuveni 200 metrus no Latvijas—Krievijas robežas.
Zvirbulis (uzvārds)
Zvirbulis (sieviešu dzimtē Zvirbule) ir latviešu cilmes uzvārds. Cilvēki ar šo uzvārdu:
Koordinātu sistēma
Koordinātu sistēma ir matemātiska atskaites sistēma, ar kuras palīdzību nosaka punkta vai ķermeņa atrašanās vietu plaknē vai telpā, izmantojot skaitliskos lielumus — koordinātas.
Kārle Ojanens
Kārle Ojanens (fi; Helsinki —  Helsinki) bija Somijas starptautiskais meistars šahā (1952).
Biogrāfija
20. gadsimta otrajā pusē bijis viens no vadošajiem Somijas šahistiem. Somijas šaha čempionātos laika periodā no 1950. līdz 1983. gadam trīspadsmit reizes izcīnījis zelta medaļas, divas reizes saņēmis sudraba medaļas un divas reizes ieguvis bronzas medaļas. Iegūto medaļu skaita ziņā Ojanens joprojām ir Somijas šaha čempionātu absolūts rekordists.
1946. gadā Helsinkos ieņēmis 3. vietu starptautiskajā šaha turnīrā. 1959. gadā Tallinā un 1960. gadā Helsinkos nospēlējis divus nelielus mačus ar igauņu lielmeistaru Paulu Keresu, kuri abi beigušies neizšķirti - 1:1. Par panākumiem turnīros FIDE 1952. gadā Ojanenam piešķīrusi starptautiskā meistara (IM) nosaukumu.
1991. gadā piedalījies Pasaules senioru šaha 1. čempionātā, kur ar iegūtajiem 7 punktiem 11 partijās dalījis 11.-21. vietu. Aktīvi pievērsies arī korespondencšaham un 1981. gadā kļuvis par ICCF starptautisko meistaru (ICM).
Bādnauheima
Pirmās rakstiskās liecības par apdzīvoto vietu datējamas ar 900. gadu. Vieta saistīta ar sāls ieguvi, kas rūpnieciski turpinājās līdz 1959. gadam. 1854. gadā Nauheima ieguva pilsētas statusu, bet 1869. gadā tās nosaukumam tika pievienots priedēklis „Bad”, kas nozīmē, ka pilsēta ir kūrorts ar minerālavotiem.
No 19. gadsimta pilsēta ir kūrorts, 1887. gadā tika uzbūvēta pirmā ārstnieciskā atpūtas iestāde. .
20. gadsimta sākumā būvētās atpūtas un ārstniecības iestādes ir spilgti jūgendstila arhitektūras paraugi. Īpaši pieminams komplekss Šprūdelhofa (Sprudelhof) jeb strūklaku pagalms ar 240 vannu kabīnēm, speciālām kabīnēm karaliskās ģimenes locekļiem un strūklaku baseiniem, kas celti 1905.—1912. gadā. Bagātīgi dekorētās pirtis un pirts priekštelpas, kā arī krāšņie iekšpagalmi ļauj Šprūdelhofu pamatoti dēvēt par iespaidīgāko vācu jūgendstila paraugu. Pilsēta darbojusies kā kūrorts arī I un II pasaules karu laikā. Otrā pasaules kara laikā šeit gūstā turēti Sabiedroto armijas augstu pakāpju militārpersonas, kas kara beigu posmā, lielā mērā pasargājis pilsētu no gaisas spēku uzlidojumiem un izpostīšanas. Dažus mēnešus pirms Otrā pasaules kara beigām, Bādnauheimā mira izcilais latviešu gleznotājs Vilhelms Purvītis, kurš 1944. gadā bija devies bēgļu gaitās no Latvijas.
Pēc II pasaules kara Bādnauheima bija ASV armijas apmešanās vieta. Sava militārā dienesta laikā, Bādnauheimā zināmu laiku ir pavadījis Elviss Preslijs un atsevišķas vietas pilsētā tiek minētas kā iedvesmas avots mūziķa dziesmām. Mūsdienās, ik gadus pilsētā notiek Preslijam veltīts mūzikas festivāls.
Fernbahs
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 236 punktus, izcīnot dalīto 56. vietu.
Okte
Okte ir ciems Talsu novada Laucienes pagastā. Izvietojies pagasta ziemeļdaļā Oktes upes krastā 11,5 km no pagasta centra Laucienes, 12 km no novada centra Talsiem un 128 km no Rīgas. Apdzīvotā vieta izveidojusies ap bijušās Oktes muižas (Okten) centru; no 1945. līdz 1965. gadam bija Oktes ciema padomes centrs.
Mango (ģints)
Mango (Mangifera) ir indessumahu dzimtas augu ģints. Ģintī ietilpst aptuveni 69 sugas. Zināmākā ģints suga ir Indijas mango, kura augļi ir zināmi visā pasaulē. Mango ģints dabiskais izplatības areāls ir Dienvidāzijas un Dienvidaustrumāzijas subtropi un tropi. Mango kultivē arī citur pasaulē. Vislielākā sugu daudzveidība ir Indijā.
Mango sugu uzskaitījums
Šis uzskaitījums ir nepilnīgs.
Gastons Ahils
Gastons Ahils (fr; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Ahils 1900. gada Parīzes olimpiskajās spēlēs startēja paukošanā ar špagu. Šajā disciplīnā viņš startēja tikai pirmās kārtas posmā.
Vladimirs Bukovskis
Vladimirs Bukovskis var būt:
Vladimirs Bukovskis (1942—2019)
Vladimirs Bukovskis (ru, dzimis, miris ) bija krievu rakstnieks un disidents, viens no PSRS disidentu kustības pamatlicējiem.
Kopumā viņš pavadīja 12 gadus ieslodzījumā PSRS cietumos un psihiatriskajās slimnīcās. 1976. gadā tika apmainīts pret Čīlē ieslodzīto Komunistiskās partijas ģenerālsekretāru Luisu Korvalanu. Pēc deportācijas no PSRS dzīvoja Kembridžā. Ieguva popularitāti, aprakstot represīvu psihiatriju Padomju Savienībā.
Omānas futbola izlase
Omānas futbola izlase ir nacionālā futbola komanda, kas pārstāv Omānas sultanātu starptautiskās futbola sacensībās. Omānas futbola izlasi pārvalda Omānas Futbola Asociācija. Pirmā oficiālā valsts izlase tika nokomplektēta jau 1978. gadā, bet futbola asociācija tika nodibināta tikai 2005. gadā.
Detergents
Detergents ir viela ar lielu virsmas aktivitāti, kas, pievienota ūdenim, maina tā virsmas spraigumu. Tāds šķidrums veicina ādas un dažādu priekšmetu (instrumentu, slimnieku kopšanas priekšmetu un citu) attīrīšanu no taukiem, svešām daļiņām un mikroorganismiem. Tas darbojas kā mazgāšanas līdzeklis. Bez tam detergenti izmaina mikroorganismu šūnas membrānas caurlaidību un līdz ar to traucē to dzīvības norisēm nepieciešamo vielu transportu cauri šūnas membrānai.
Anjonu detergenti
Pie anjonu detergentiem pieder parastās ziepes, kuras ir dažādu taukskābju nātrija vai kālija sāļi. No anjonu detergentiem jeb anjonu ziepēm medicīnas praksē lieto kālija jeb zaļās ziepes. Medicīnas personāls tās izmanto roku mazgāšanai.
Katjonu detergenti
Katjonu detergentiem jeb katjonu ziepēm ir spēcīgākas mazgājošās īpašības. Tie pārspēj anjonu detergentus pretmikrobās aktivitātes ziņā. Katjonu detergentus nedrīkst lietot vienlaicīgi ar anjonu detergentiem jeb parastajām ziepēm, jo tādā gadījumā samazinās to pretmikrobā darbība. Katjonu detergentu darbība pavājinās arī vidē, kurā ir daudz organisku vielu, piemēram, asinis un strutas. Pie katjonu detergentiem pieder, piemēram, amonija savienojums cetilpiridīnijs.
Daugavpils kauja
Daugavpils kauja var būt apzīmējums šādām kaujām:
HC Kometa Brno
Brno "Kometa" (cs) ir hokeja klubs, kas bāzēts Brno, Čehijas Republikā. Tas dibināts 1953. gadā, vienpadsmit reizes izcīnījis Čehoslovākijas un divas reizes arī Čehijas čempiones titulu.
Grigorijs Serpers
Grigorijs Serpers (ru, en; dzimis Taškentā) ir Uzbekistānā dzimis ASV starptautiskais lielmeistars šahā (1992).
Biogrāfija
Šahu iemācījies spēlēt sešu gadu vecumā. Piecpadsmit gadu vecumā kļuvis par Mihaila Botviņņika šaha skolas audzēkni. 1987. gadā izcīnījis bronzas medaļu Pasaules junioru šaha čempionātā U20 vecuma grupā. 1988. gadā Adelaidā atkārtojis šo panākumu. 1990. gadā Arnemā kļuvis par Eiropas junioru šaha čempionu U20 vecuma grupā. 1991. gadā pēdējā PSRS komandu šaha čempionātā Uzbekistānas izlases sastāvā izcīnījis bronzas medaļu. 1992. gadā Maskavā izcīnījis 2. vietu Aleksandra Aļehina memoriālā. 1994. gadā dalījis 1.-5. vietu starptautiskajā šaha turnīrā Sanktpēterburgā. Par panākumiem turnīros FIDE 1988. gadā Serperam piešķīrusi starptautiskā meistara (IM), bet 1992. gadā - starptautiskā lielmeistara (GM) nosaukumu.
Pārstāvējis Uzbekistānas komandu lielākajos komandu šaha turnīros:
1996. gadā pārcēlies uz dzīvi ASV un kopš 1997. gada šaha turnīros pārstāv šo valsti. 1999. gadā Filadelfijā uzvarējis starptautiskajā šaha turnīrā World Open, kā arī izcīnījis 2. vietu ASV šaha čempionātā pēc izslēgšanas sistēmas, finālā zaudējot Borisam Guļko. 2000. gadā Ņūdeli piedalījies Pasaules šaha čempionātā pēc izslēgšanas sistēmas, kurā 3. kārtā piekāpies Aleksandram Griščukam. 2005. gadā ASV šaha čempionātā dalījis 3. vietu. 2008. gadā uzvarējis Vašingtonas pilsētas šaha čempionātā.
Dmitrijs Utkins
Dmitrijs Utkins (ru, dzimis Asbestā, Sverdlovskas apgabalā, KPFSR, PSRS), zināms arī pēc segvārda Vāgners  (ru), ir Krievijas Bruņoto spēku Ģenerālštāba galvenās pārvaldes (GRU) specvienības virsnieks, rezerves apakšpulkvedis, neonacists un Vāgnera grupas dibinātājs. Četrreiz apbalvots ar Krievijas Federācijas Vīrišķības ordeni.
Biogrāfija
Saskaņā ar Ukrainas drošības dienesta datiem, Dmitrijs Utkins dzimis ģeologa ģimenē Asbestā, Sverdlovskas apgabalā, Krievijā 1970. gada 11. jūnijā. Pēc citiem datiem, viņš ir dzimis Ukrainā, Kirovohradā vai Smoļines ciematā, netālu no Kirovohradas, un uzaudzis bez tēva, kurš ātri pameta Utkina māti. Viņš kopā ar māti dzīvoja Kirovohradas apgabala Smoļinē, kas tolaik bija urāna ieguves centrs Ukrainā. Pēc Smoļines skolas beigšanas viņš iestājās militārajā skolā Ļeņingradā. Kopš tā laika viņš dzīvo Krievijā.
Līdz 2013. gadam viņš bija Krievijas Bruņoto spēku Ģenerālštāba galvenās pārvaldes (GRU) 2. atsevišķās speciālo spēku brigādes 700. speciālo spēku nodaļas komandieris Pečoros, Pleskavas apgabalā.
Pēc atvaļināšanās no dienesta viņš strādāja Moran Security Group un 2013. gadā piedalījās Slavonic Corps Limited neveiksmīgajā militārajā operācijā Sīrijā. Formējumam bija pavēlēts ieņemt galveno transporta mezglu Deir ez Zorā. Formējumu veidoja divas rotas, no kurām vienu komandēja Utkins.
2014. gadā Utkins ieradās Krimā kā daļa no "zaļajiem cilvēciņiem", Krievijas karaspēka, bez atpazīšanas zīmēm. 2014. gada maijā kopā ar veterānu instruktoru grupu netālu no Rostovas pie Donas viņš izveidoja kaujinieku mācību bāzi un kļuva par savas vienības komandieri, kuru provizoriski nosauca par ЧВК Вагнера pēc savas jaunās iesaukas. 2014. gada vasarā viņš aktīvi piedalījās kaujās pie Metālista, Luhanskas apgabalā un kaujās par Luhanskas lidostu, bet 2015. gada sākumā piedalījās kaujās par Debaļcevi.
2015. gada rudenī Vāgnera grupas darbība tika pārcelta uz Sīriju. Tiek uzskatīts, ka tieši šai vienībai bija izšķiroša loma Palmīras šturmēšanā.
Viņš ir pazīstams ar savu interesi par Trešā reiha vēsturi, kas, iespējams, ir iemesls, kāpēc viņš ir iesaukts Hitlera mīļākā komponista Riharda Vāgnera vārdā.
Naiče
Naiče (dienvidu atapasku: Naiche — 'uzbāzīgais, nerātnību veicējs' ; dzimis ap 1857 gadu, miris ) bija čirikavu apaču virsaitis. Savu titulu viņš mantoja no tēva Kočiza, viena no ietekmīgākajiem čirikavu apaču virsaišiem. Naičes mātes Dostesehas (Dos-tes-ey, Dos-teh-seh — 'Jau gatavo pie nometnes ugunskura') tēvs bija ievērojamais apaču virsaitis Mangas Koloradasa.
Naičes vārds ir pierakstīts dažādi — Naiče, Nače, Natčezs, Načite, Kristiāns Naiče.
Dmitrijs Utkins
Biogrāfija
2017. gada novembrī RBK ziņoja, ka Utkins ir iecelts par Jevgēņija Prigožina restorānu holdinga pārvaldības uzņēmuma Concord Management and Consulting ģenerāldirektoru.
Naiče
1861. gadā Naiči ar māti sagūstīja amerikāņu zaldāti un aizveda uz Buhanana fortu Arizonā. Neraugoties uz karadarbības sākumu starp amerikāņiem un Kočiza apačiem, abus gūstekņus drīz atbrīvoja.
Dmitrijs Utkins
Biogrāfija
Tika ziņots, ka Prigožins 2018. gadā atbrīvoja Utkinu no amata uzņēmumā Concord Management and Consulting pēc Vāgnera grupas militārās izgāšanās Deir ez Zorā.
Naiče
1872. gadā kopā ar tēvu piedalījās sarunās ar brigādes ģenerāli Oliveru Hauardu.
Dmitrijs Utkins
Biogrāfija
2022. gadā Utkins kopā ar Prigožinu divas reizes apmeklēja Krievijas ieslodzījuma kolonijas Rostovas apgabalā, lai vervētu ieslodzītos Vāgnera grupas dalībai karā ar Ukrainu.
Naiče
Pēc Kočiza nāves 1874. gadā čirikavu virsaiša titulu mantoja viņa vecākais dēls Taza. Taza mira 1876. gadā ceļojuma laikā uz Vašingtonu, un Naiče kļuva par pēdējo čirikavu virsaiti. Lai arī Naiče neieguva tādu ietekmi kā viņa tēvs un brālis, līdz pat mūža beigām viņš baudīja milzīgu visu čirikavu cieņu.
Dmitrijs Utkins
Politiskie uzskati
Vāgnera grupas locekļi ziņoja, ka Utkins ir rodnoverietis, slāvu pagānisma piekopējs. Saskaņā ar Meduza, Utkinam simpatizē nacistiskā Vācija, un British NationalWorld uzskata, ka viņš ir neonacists, jo 2021. gadā parādījās attēli, kuros Utkins redzams ar SS tetovējumiem uz kakla un krūtīm.
Naiče
Sākotnēji Naičes attiecības ar baltādainajiem bija miermīlīgas, taču 1880. gadā viņš pameta rezervātu, bet 1882. gadā pievienojās Džeronimo. 1883. gadā militāras ekspedīcijas laikā ģenerālim Džordžam Krūkam izdevās pārliecināt apačus padoties.
Dmitrijs Utkins
Politiskie uzskati
Kopš 2016. gada Utkins nav publiski manīts.
Naiče
1885. gada maijā Džeronimo un Naiče atkal pameta rezervātu. 1886. gada 27. aprīlī divdesmit ielenktu apaču karotāju aizlavījās gar armijas posteņiem un šķērsoja Arizonas robežu. Ceturtā daļa Savienoto Valstu armijas ilgāku laiku nespēja tikt galā ar nelielo Džeronimo un Naičes grupu. Pilnībā apači padevās 1876. gada 4. septembrī, un kā karagūstekņi tika nosūtīti uz cietumu Floridā. Vēlāk čirikavus pārsūtīja uz Oklahomas štatu, kur Naiče kādu laiku kalpoja par izlūku.
Dmitrijs Utkins
Sankcijas
2017. gada jūnijā ASV noteica sankcijas pret Dmitriju Utkinu kā Vāgnera grupas vadītāju.
Naiče
1913. gadā Naiče pārcēlās uz Meskaleru indiāņu rezervātu Ņūmeksikā, kurā bija sapulcinātas dažādas apaču grupas un ciltis. Apaču tradīcijas pieļāva daudzsievību, un Naičem bija trīs sievas, astoņi dēli un sešas meitas. Divas viņa sievas mira vēl Oklahomā.
Naiče ieguva talantīga indiāņu mākslinieka reputāciju. Uz briežu ādas viņš attēloja ziedus, briežus un citus dzīvniekus, tītarus un dažnedažādus dabas objektus, kā tos saskatīja savām acīm. Naiče arī greba koka nūjas un krāsoja tās dažādās krāsās.
Dmitrijs Utkins
Sankcijas
2021. gada decembrī UDD izsludināja Utkinu par aizdomās turamo, jo 2014.—2015. gadā viņš vadīja kaujas operācijas pret Ukrainas pretteroristiskās operācijas spēkiem, netālu no Debaļceves.
2021. gada 13. decembrī viņš tika iekļauts ES sankciju sarakstā.
2022. gada 14. janvārī Utkins tika iekļauts Šveices sankciju sarakstā.
Rebeka (filma)
"Rebeka" (en) ir 1940. gada amerikāņu psiholoģiskais trilleris, kura režisors ir Alfreds Hičkoks. Filmas sižets veidots pēc Dafnes du Marjēras romāna Rebecca.
Šī ir pirmā Hičkoka uzņemtā filma ASV. Filmā galvenās lomas attēlo Lorenss Olivjē un Džoana Fonteina. "Rebeka" saņēma Amerikas Kinoakadēmijas balvu divās nominācijās: kā labākā filma un par labāko operatora darbu. Tā kopumā tika nominēta Kinoakadēmijas balvai 11 nominācijās. "Rebeka" ir vienīgā par labāko atzītā filma, kas nav saņēmusi balvu par aktieru, režisora vai scenāristu darbu. Ar šo filmu tika atklāts 1. Berlīnes starptautiskais kinofestivāls 1951. gadā.